ระเบียบการประปานครหลวงระเบียบการประปานครหลวงฉบับที่๒๒๘ว่าด้วยการเปลี่ยนมาตรวัดน้ำพ.ศ.๒๕๓๘ โดยเห็นสมควรกำหนดการดำเนินงานเปลี่ยนมาตรวัดน้ำอาศัยอำนาจตามความในข้อ ๑๔ และข้อ ๑๕ ของข้อบังคับการประปานครหลวง ฉบับที่ ๒๖ว่าด้วย การจัดส่ง การจำหน่าย และการใช้น้ำประปา พ.ศ. ๒๕๑๗แก้ไขเพิ่มเติมโดยข้อบังคับ ฉบับที่ ๗๕ พ.ศ. ๒๕๒๖ จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๒๘ ว่าด้วยการเปลี่ยนมาตรวัดน้ำ พ.ศ. ๒๕๓๘ข้อ ๒[๑] ระเบียบนี้ให้ใช้บังคับตั้งแต่วันที่ ๑กรกฎาคม ๒๕๓๘ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๔ ในระเบียบนี้มาตรวัดน้ำไม่เดินหมายถึง มาตรวัดน้ำที่ไม่สามารถบันทึกหรือวัดปริมาณน้ำที่ใช้ไปของผู้ใช้น้ำเนื่องจากตัวเลขในมาตรวัดน้ำไม่เดินเป็นปกติตามสภาพเดิมเมื่อติดตั้งมาตรมาตรวัดน้ำชำรุดเสียหายโดยการกระทำหมายถึงมาตรวัดน้ำชำรุดเสียหายเพราะเกิดจากการกระทำอันทำให้ไม่สามารถวัดปริมาณน้ำใช้ได้ตรงกับที่ใช้จริงมาตรวัดน้ำสูญหายหมายถึง มาตรที่ติดตั้งให้ผู้ใช้น้ำ อาจอยู่ภายในหรือภายนอกสถานที่ของผู้ใช้น้ำซึ่งได้สูญหายไปจากที่ติดตั้งมาตรมาตรวัดน้ำครบวาระตามอายุการใช้งานหมายถึง มาตรวัดน้ำที่ติดตั้งอยู่ ณ สถานที่ของผู้ใช้น้ำซึ่งได้ครบอายุการใช้งานตามที่การประปานครหลวงกำหนดมาตรวัดน้ำในอาคารหมายถึง มาตรวัดน้ำที่ติดตั้งอยู่ภายในสถานที่ของผู้ใช้น้ำมาตรวัดน้ำนอกอาคารหมายถึง มาตรวัดน้ำที่ติดตั้งอยู่ภายนอกสถานที่ของผู้ใช้น้ำข้อ ๕ ให้ส่วนบริการมาตร สำนักงานประปาสาขาดำเนินการเปลี่ยนมาตรวัดน้ำในขนาดเส้นผ่าศูนย์กลางน้อยกว่า ๑ ๑/๒ นิ้วให้โรงงานมาตรวัดน้ำดำเนินการเปลี่ยนมาตรวัดน้ำในขนาดเส้นผ่าศูนย์กลางตั้งแต่ ๑๑/๒ นิ้วขึ้นไป และมาตรวัดน้ำทุกขนาดของผู้ใช้น้ำราชการตามที่ได้รับแจ้งมาจากหน่วยงานที่เกี่ยวข้องข้อ ๖การประปานครหลวงกำหนดให้มีการเปลี่ยนมาตรวัดน้ำได้ ๔ กรณีและให้ถือปฏิบัติตามหลักเกณฑ์แต่ละกรณี ดังต่อไปนี้๖.๑ กรณีมาตรวัดน้ำไม่เดิน(๑) เมื่อพบว่ามาตรวัดน้ำไม่เดินให้ส่วนอ่านมาตรจัดทำใบสั่งดำเนินการมาตรวัดน้ำ (แบบ ร. ๓๔)ส่งให้ส่วนบริการมาตรหรือโรงงานมาตรวัดน้ำดำเนินการเปลี่ยนมาตร(๒)เมื่อส่วนบริการมาตรหรือโรงงานมาตรวัดน้ำได้รับแบบ ร. ๓๔ แล้วให้จัดทำแบบควบคุมใบสั่งดำเนินการมาตรวัดน้ำ (แบบ ร.๓๔ ๑)ไปดำเนินการเปลี่ยนมาตร และบันทึกข้อมูลการเปลี่ยนมาตรแล้วให้ผู้ใช้น้ำลงนามรับทราบในแบบ ร. ๓๔และมอบให้ผู้ใช้น้ำไว้เป็นหลักฐานฉบับหนึ่ง๖.๒ กรณีมาตรวัดน้ำชำรุดเสียหายโดยการกระทำ(๑) เมื่อมีผู้พบว่ามาตรวัดน้ำชำรุดเสียหาย ให้แจ้งส่วนบริการมาตรเพื่อดำเนินการเปลี่ยนมาตรวัดน้ำและแจ้งผู้ใช้น้ำมาติดต่อยังสำนักงานประปาสาขาเพื่อลงนามรับทราบสภาพมาตรวัดน้ำที่ชำรุดเท่าที่ตรวจพบ(๒) ให้โรงงานมาตรวัดน้ำดำเนินการวิจัยมาตรวัดน้ำที่ชำรุดเสียหาย(๓) เมื่อได้รับผลการวิจัยมาตรวัดน้ำ พบว่าเสียหายโดยการกระทำให้ส่วนอ่านมาตรคิดค่าน้ำสูญเสียและให้ส่วนบริการมาตรคำนวณค่าใช้จ่ายในการเปลี่ยนมาตรและแจ้งให้ผู้ใช้น้ำมาชำระเงิน ถ้าเป็นการทำลายมาตรวัดน้ำโดยเจตนาให้ส่งเรื่องให้คณะกรรมการพิจารณาดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงดำเนินการตามระเบียบต่อไป๖.๓ กรณีมาตรวัดน้ำสูญหายมาตรวัดน้ำนอกอาคารสูญหาย(๑)เมื่อพนักงานตรวจพบว่ามาตรวัดน้ำนอกอาคารสูญหายให้แจ้งเชิญผู้ใช้น้ำมาติดต่อหากผู้ใช้น้ำต้องการใช้น้ำต่อไปให้ดำเนินการติดตั้งมาตรวัดน้ำให้โดยไม่คิดค่าใช้จ่าย แต่ถ้าไม่ต้องการใช้น้ำก็ให้ดำเนินการระงับการใช้น้ำถาวรหรือให้ฝากมาตร แล้วแต่ความประสงค์ของผู้ใช้น้ำ(๒)ให้ส่วนบริการมาตรดำเนินการแจ้งความเรื่องมาตรหายต่อสถานีตำรวจท้องที่และแจ้งรายละเอียดมาตรวัดน้ำสูญหายส่งกองบัญชีต้นทุนเพื่อคำนวณราคาทรัพย์สินและค่าเสื่อมราคาประกอบการจัดทำรายงานยกเลิกการใช้งานทรัพย์สินส่งให้สำนักงานประปาสาขา(๓)เมื่อสำนักงานประปาสาขาได้รับทราบตามรายงานยกเลิกการใช้งานทรัพย์สินแล้วให้นำเสนอผู้มีอำนาจพิจารณาอนุมัติจำหน่ายบัญชีทรัพย์สินแล้วส่งเรื่องให้กองบัญชีต้นทุนดำเนินการจำหน่ายมาตรวัดน้ำออกจากบัญชีต่อไปมาตรวัดน้ำในอาคารสูญหาย(๑) ให้ผู้ใช้น้ำนำแบบเรื่องราวขออนุญาตต่างๆของสถานีตำรวจท้องที่มาเป็นหลักฐานประกอบการแจ้งมาตรในอาคารสูญหายต่อการประปานครหลวงและในกรณีนี้ผู้ใช้น้ำจะต้องชำระค่ามาตรวัดน้ำและค่าบรรจบมาตรตามที่การประปานครหลวงกำหนดและหากต้องการใช้น้ำต่อไป จึงให้ดำเนินการติดตั้งมาตรวัดน้ำ(๒)ให้ส่วนบริการมาตรใช้แบบเรื่องราวขออนุญาตต่างๆ ของสถานีตำรวจซึ่งผู้ใช้น้ำเป็นผู้แจ้งมาดำเนินการเพื่อจำหน่ายมาตรวัดน้ำออกจากบัญชีเช่นเดียวกับมาตรวัดน้ำนอกอาคารสูญหาย๖.๔ กรณีมาตรวัดน้ำครบวาระตามอายุการใช้งานมาตรวัดน้ำที่ติดตั้งอยู่ ณ สถานที่ใช้น้ำเมื่อครบวาระการใช้งานตามที่การประปานครหลวงกำหนดแล้วให้ส่วนควบคุมรายได้จัดทำบันทึกแจ้งให้ฝ่ายคอมพิวเตอร์จัดพิมพ์ แบบ ร. ๓๔, แบบ ร.๓๔ ๑ แบบแบบรายงานมาตรที่ติดตั้งและเมื่อได้รับเอกสารจากฝ่ายคอมพิวเตอร์แล้ว ให้ส่งสำนวนบริการมาตรหรือโรงงานมาตรวัดน้ำดำเนินการเปลี่ยนมาตรข้อ ๗ เมื่อส่วนควบคุมรายได้รับ แบบ ร. ๓๔พร้อมหลักฐานประกอบจากการเปลี่ยนมาตรตามแต่กรณีแล้วให้ดำเนินการจัดทำข้อมูลเกี่ยวกับการเปลี่ยนมาตรเพื่อปรับปรุงแฟ้มข้อมูลผู้ใช้น้ำและดำเนินการออกใบเสร็จรับเงินค่าน้ำประปาและใบกำกับภาษีให้ถูกต้องและครบถ้วนข้อ ๘ถ้าผู้ใช้น้ำไม่มาติดต่อภายในกำหนดเวลาที่ได้แจ้งไปแล้วไม่ว่ากรณีใดให้สำนักงานประปาสาขาดำเนินการตามระเบียบการระงับการใช้น้ำถาวรแล้วเรียกเก็บหนี้ค่าน้ำค้างชำระและหรือค่าเสียหายจากผู้ใช้น้ำต่อไปข้อ ๙ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๒๒ พฤษภาคม พ.ศ. ๒๕๓๘สุวิช ฟูตระกูลผู้ว่าการการประปานครหลวงหมายเหตุ:- ด้วยคณะกรรมการและคณะทำงานศึกษาวิเคราะห์ และจัดทำระบบงานคอมพิวเตอร์ ระบบงาน CIS. (CUSTOMERINFORMATION SYSTEM) ซึ่งได้รับการแต่งตั้งตามคำสั่ง กปน.ที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯได้เห็นสมควรยกเลิกการปฏิบัติงานตามคู่มือรายได้ ระเบียบการจัดเก็บรายได้ บทที่ ๘การเปลี่ยนมาตรวัดน้ำ บทที่ ๑๐การเปลี่ยนมาตรกรณีมาตรวัดน้ำชำรุดเสียหายโดยการกระทำ และบทที่ ๑๑การเปลี่ยนมาตรกรณีมาตรวัดน้ำสูญหาย โดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวง ว่าด้วย การเปลี่ยนมาตรวัดน้ำ ฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปนันติญา/พิมพ์๑๑มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๗๑/๑๗ พฤศจิกายน ๒๕๔๑.